Kidō senshi Gundam Seed

Kidō senshi Gundam Seed (, myös Mobile Suit Gundam Seed) on japanilainen animaatiosarja. Se kuuluu Gundam-sarjaan. Gundam-harrastajien keskuudessa sarja tunnetaan pelkästään kutsumanimellä Seed.

Yleistä
Kidō senshi Gundam Seedin tuotatti Mainichi hōsō terebi, ja sitä lähetettiin 50 osaa TBS-ketjuun kuuluvilla kanavilla välillä 5. lokakuuta 2002 – 27. syyskuuta 2003. MBS/TBS-kanavalla sarja lähetettiin vielä uudestaan lokakuun 2003 ja syyskuun 2004 välisenä aikana. Vuoden 2004 Tokion kansainvälisillä animaatiomessuilla sarja palkittiin sekä vuoden animaationa että television laatuteoksena. Kadokawa shotenin Gekkan Newtype -lehden syyskuun 2006 numerossa se listattiin ”Uusimpien animaatioiden sata parasta” -listalla ykköseksi yhdessä jatkosarjansa Kidō senshi Gundam Seed Destinyn kanssa.

Animaatiosarjan valmisti Sunrisen yhdeksäs studio. Tuotannossa pyrittiin luomaan ”uusi Gundam uudelle sukupolvelle” ja tekemään 2000-luvun ensimmäinen Gundam-sarja palaamalla samalla koko Gundam-jatkumoiden alkupisteeseen. Sarja oli ensimmäinen Gundam-televisiosarja, jonka tehtiin osittain digitaalisesti.

Nimen sana ”Seed” viittaa merkityksessä ”siemen” tarinassa esiintyvään geenimanipulointiin, mutta toisaalta tarkoittaa myös alkukohtaa. . Pelkkä S-kirjain taas viittaan termiin ”Gundams”, sillä sarjassa esiintyy peräti 10 eri Gundam-mechaa.. Gundam-sarjoille epätyypillisesti päähenkilön mechan nimi ei seuraile sarjan nimeä. Sarja oli myös ensimmäinen Avaruusvuosisata-jatkumoon kuulumaton sarja, jonka nimessä käytettiin ”Kidō senshi” -etuliitettä ja myös ensimmäinen erillisjatkumoon sijoittuva sarja, joka sai suoraa jatkoa televisiosarjan muodossa (Kidō senshi Gundam Seed Destiny).

Aiempien Gundam-sarjojen tapaan Gundam Seedissäkin useat ”gundamit” taistelevat keskenään vihollis- ja liittolaisarmeijoiden riveissä. Tässä sarjassa ”Gundam” on kuitenkin päähenkilö Kira Yamaton keksimä kutsumanimi mechoille (kts. Kidō senshi Gundam Seed -sarjan Gundamit).. Jatkosarja Seed Destiny noudattaa samaa kaavaa.

Sarjan sisältää väkivaltaisia ja seksuaalisia kohtauksia, ja sen sisältämä sänkykohtaus johti muutamiin ilmoituksiin Japanin televisio-ohjelmien etiikanvalvonta- ja kehitysjärjestö BPO:lle.

Tarina
Kosmisen aikakauden (Cosmic Era, C.E.) vuonna 15 maailmanlaajuisesti kuuluisa yleisnero George Glenn ilmoittaa olevansa geenimuunneltu ihminen. Samalla hän julkistaa geenimanipulaatio-ohjeet, mikä johtaa uuden ihmisrodun, geenimanipuloitujen ”koordinaattorien” syntyyn.

Vaikka geenimanipulointi kielletään useissa maissa lailla, eivät lahjakkaita lapsia haluavat vanhemmat vähene, vaan päin vastoin lisääntyvät vähitellen. Geenimanipuloimattomat, tavalliset ihmiset, ”luonnolliset”, alkavat kadehtia ja pelätä koordinaattorien kykyjä. Vainoja paetakseen koordinaattorit perustavat avaruussiirtokuntiin hallintus P.L.A.N.T.in ja armeija Z.A.F.T.in. 

Vuonna C.E. Plantin ja Maan välisissä neuvotteluissa tapahtuneen pommi-iskun seurauksena Maan liittouma, johon liki kaikki Maapallon maat kuuluvat, julistaa sodan P.L.A.N.T.ia vastaan. Maanviljelysiirtokunta Junius 7:ää vastaan isketään ydinasein, ja yli 240 000 ihmistä saa surmansa. Estääkseen ydinaseiden käytön P.L.A.N.T. kylvää maahan neutronihäiritsijöitä, jotka hillitsevät ydinfissiota. Tämä estää myös ydinenergian käytön, mikä ajaa Maan vakavaan energiakriisiin ja johtaa satojen miljoonien kuolemaan katastrofeissa ja nälänhädissä. Nämä tapahtuvat kiehuttavat tunteita kummallakin puolella ja johtava sodan yltymiseen.

Neutronihäiritsimet estävät myös tutkien ja viestintäjärjestelmien toiminnan, mikä heikentää olemassaolevia asejärjestelmiä. Sodan odotetaan päättyvän Liittouman voittoon, sillä näillä on tuntuva materiaaliylivoima. P.L.A.N.T. onnistuu kuitenkin tasoittamaan tilanteen ottamalla käyttöön ihmismalliset sotakoneet, mobile suitit, ja sota venyy 11 kuukauden pituiseksi.

Vuonna C.E. 71 insinööriksi opiskeleva koordinaattorinuori Kira Yamato viettää rauhallista elämää puolueettoman Orbin valtion hallitsemalla Heliopoliksen satelliitilla. Satelliitilla on kuitenkin salaa käynnissä viiden Maan liittouman mobile suitin kehitysprojekti. Asiasta vihiä saava P.L.A.N.T. lähettää paikalle sotilasyksikön, jonka tehtävänä on kaapata prototyypit. Rauhaisa siirtokunta muuttuu hetkessä taistelutantereeksi. Paetessaan Kira päätyy mobile suit -tehtaaseen ja törmää Z.A.F.T.in sotilaisiin. Näiden sotilaiden joukossa on myös Kiran läheinen lapsuudenystävä Athrun Zala, josta Kira joutui eroon vuosia aiemmin.

Yllättävä kohtaaminen hämmentää Athrunin, joka kuitenkin varastaa robotti Aegiksen. Paikalla olleen Liittouman upseeri Murrue Ramiuksen komentamana Kira päätyy jäljelle jääneen mobile suit Strikeen ja koettaa paeta. Kira joutuu taisteluun odottavien Z.A.F.T.in joukkojen kanssa, mutta onnistuu tuohamaan ne taistelussa.

Kira onnistuu löytämään hengissä paenneet ystävänsä, mutta taistelu ei ole ohi. Vain Kira voi käyttää Strikeä, joten suojellakseen ystäviään Kira joutuu Murruen pyynnöstä pakon edessä nousemaan Striken ohjaamoon...

Tematiikka

Ohjaaja Fukudan virallisella kotisivulla 25.9.2004 julkaistussa haastattelussa hän kertoo halunneensa Gundam Seed -sarjan ensiteoksessa käsitellä sodanvastaisuutta Kira ja Athrun päähenkilöinä. Samoin 10. joulukuuta julkaistussa haastattelussa jatkosarja Kidō senshi Gundam Seed Destinyn vastaava tuottaja Seiji Takeda sanoi pyrkineensä jatkamaan Gundam Seedin pasifistista sanomaa. Takeda lisäsi myös toivovansa, että Gundam Seed Destinyn katsojat saisivat sen kautta kosketuspintaa tuolloin ajankohtaiseen maailmantilanteeseen, kuten vuonna 2004 uudelleenvalitun Yhdysvaltain presidentti George W. Bushin käynnistämän Fallujan puhdistusoperaatioon ja jatkuvasti kaoottisemmaksi käyvään Irakin tilanteeseen.

Hahmot

Sotakoneet

Tuotantohenkilöstö
Alkuteos: Hajime Yatate, Yoshiyuki Tomino
Ohjaaja: Mitsuo Fukuda
Skenaario: Chiaki Morokawa
Hahmosuunnittelu: Hisashi Hirai
Mecha-suunnittelu: Kunio Ōgawara, Kimitoshi Yamane
Pää-mecha-animaattori: Satoshi Shigeta
Suunnitteluavustajat: Mitsumi Inomata, Kazutaka Miyatake (Studio Nue), Jun’ichi Akutsu (Be-Craft), Hiroyuki Taiga (Thinkport), Dai-Nihon giken
Graafinen ohjaus: Shigemi Ikeda
Värikoordinaatio: Ritsuko Utagawa, Akiko Shibata
Animaatio-ohjaus: Takeshi Kuzuyama
Leikkaus: Seiji Morita
Musiikki: Toshihiko Sahashi
Ääniefektit: Yasuo Urakami
Tuottajat: Seiji Takeda (Mainichi hōsō), Fumikuni Furusawa (Sunrise)
Tuotantoavustus: ADK, Sōtsū
Tuotanto: Mainichi hōsō, Sunrise

Jaksoluettelo

Special Edition (kokoelma)
Tv-sarjan materiaali jaettiin kolmeen osaan ja julkaistiin uudelleen leikattuna kolmena elokuvanmittaisena ”erikoispainoksena”. Kuvakokoosta tehtiin laajakuva leikkaamalla kuvan ylä-ja alareunat. Ääniraita uudistettiin ja osa ääninäyttelijöistä korvattiin uusilla, joita käytettiin myös myöhemmin Gundam Seed -peleissä. Osat I ja II näytettiin televisiossa kahteen päivään jaettuina ennen DVD-julkaisua, mutta viimeistä osaa ei näytetty lainkaan, vaikka monet sen kohtauksista kytekytyvät Gundam Seed Destinyyn. 

Special Edition – kokū no senjō (Phase-01–Phase-21), alkuosa 22.3.2004, loppuosa 23.3.2004
Special Edition II – harukanaru akatsuki (Phase-22–Phase-40), alkuosa 27.7.2004, loppuosa 28.7.2004
Special Edition kanketsuhen – meidō no sora (Phase-41–Final-Phase)

Tunnus- ja taustalaulut

Alkuteemat
Invoke (Phase-01–Phase-13)
Sanat Akio Inoue, sävel & sovitus Daisuke Asakura, laulu T. M. Revolution
Moment (Phase-14–Phase-26)
Sanat Vivian or Kazuma, sävel & sovitus Akio Dobashi, laulu Vivian or Kazuma
Ensimmäinen ei-japanilainen alkukappaleen esittäjä Gundam-sarjan historiassa.
Believe (Phase-27–Phase-40)
Sanat Saeko Nishio, sävel Yoshiki Aoi, sovitus Shin’ya Saitō, laulu Nami Tamaki
Realize (Phase-41–Final-Phase)
Sanat Bounceback, sävel Yasuo Ōtani, sovitus Hiroaki Arai & Yasuo Ōtani, laulu Nami Tamaki

Lopputeemat
Anna ni issho datta no ni (Phase-01–Phase-26, Special Edition I – kokū no senjō)
Sanat Chiaki Ishikawa, sävel & sovitus Yuki Kajiura, laulu See-Saw
River (Phase-27–Phase-39)
Sanat ja sävel Tatsuya Ishii, sovitus Zentarō Watanabe, laulu Tatsuya Ishii
Find the Way (Phase-40–Final-Phase, Special Edition kanketsuhen – meidō no sora)
Sanat Miki Nakajima, sävel Lori Fine (Coldfeet), sovitus Ken Shima, laulu Miki Nakajima
Akatsuki no kuruma (Special Edition II – harukanaru akatsuki)
Sanat, sävel ja sovitus Yuki Kajiura, laulu Fictionjunction Yuuka

Taustalaulut
Shizukana yoru ni (Phase-07–Phase-09, Phase-14, Special Edition I – kokū no senjō)
Sanat Yuki Kajiura, sävel ja sovitus Toshihiko Sahashi, laulu Lacus Clyne (Rie Tanaka)
Mizu no akashi (Phase-36, Phase-41, Special Edition II – harukanaru akatsuki)
Sanat, sävel ja sovitus Yuki Kajiura, laulu Lacus Clyne (Rie Tanaka)
Meteor (Phase-26, Phase-29, Phase-35, Phase-47, Special Edition II – harukanaru akatsuki)
Sanat Akio Inoue, sävel ja sovitus Daisuke Asakura, laulu T. M. Revolution
Akatsuki no kuruma (Phase-2４, Phase-32, Phase-40)
Sanat, sävel ja sovitus Yuki Kajiura, laulu Fictionjunction Yuuka
Zips (Special Edition I – kokū no senjō)
Sanat Akio Inoue, sävel ja sovitus Daisuke Asakura, laulu T. M. Revolution
Invoke (Special Edition kanketsuhen – meidō no sora)
Sanat Akio Inoue, sävel ja sovitus Daisuke Asakura, laulu T. M. Revolution

Ensilähetyskanavat
Sarjan katsojaluvut olivat matalimmillaan 4,6 % ja korkeimmillaan 8,0 %. Keskimäärin sarja tavoitti 6,2 % televisiokatsojista. Sarja keräsi Gundam-sarjoista korkeimmat katsojaluvut sitten 80-luvun sarjojen. Sarjan oheistuote-pienoismallit, tv-lähetysten jälkeen myyntiin lasketut DVD-levyt ja samanaikaisesti itse sarjan kanssa eri mediaformaateissa julkaistut Kidō senshi Gundam Seed Astray - ja Gundam Seed MSV -teokset osoittautuivat myös suosituiksi.

Päälähetysasemat
Hokkaidō hōsō (HBC) 
IBC Iwate hōsō (IBC)
Tōhoku hōsō (TBC)
Terebi-U Yamagata (TUY)
Terebi-U Fukushima (TUF)
Tōkyō hōsō (TBS)
Terebi Yamanashi (UTY)
Niigata hōsō (BSN)
Tulip terebi (TUT)
Mainichi Hōsō (MBS), tuottajakanava
San’in hōsō (BSS)
Terebi Yamaguchi (TYS)
I terebi (ITV)
Terebi Kōchi (KUTV)
RKB Mainichi hōsō (RKB)
Nagasaki hōsō (NBC)
Kumamoto hōsō (RKK)
Ōita hōsō (OBS)
Miyazaki hōsō (MRT)
Ryūkyū hōsō (RBC)

Myöhäislähetysasemat (kaikki esittivät sarjaa viikon pääkanavia myöhemmin)
Aomori terebi (ATV)
Shin’etsu hōsō (SBC)
Hokuriku hōsō (MRO)
Shizuoka hōsō (SBS)
Chūbu-Nippon hōsō (CBC) – Koska kanava näytti Gundamin lähetysaikaan Tensai Quiz -ohjelmaa, se näytti Gundam Seedin 30 minuuttia muita myöhäislähetyskanavia aiemmin, 17.00–17.30 (käytäntö oli perintöä aiemman Ryōri tengoku -ohjelman ajoilta).
San’yō hōsō (RSK)
Chūgoku hōsō (RCC)
Minami-Nihon hōsō (MBC)

ATV:tä ja CBC:tä lukuun ottamatta näillä kanavilla esitettiin pääkanavien lähetysaikaan kilpailevaa TV Oja-Manbō -ohjelmaa (Nippon terebi, nyttemmin lopetettu). Tästä huolimatta Gundam Seedin teemakappale esiteltiin ohjelma ”tv-ohjelmien tunnuskappaleet” -rankingissä. Aiemmin tämä olisi ollut ennen kuulumatonta, mutta Gundam Seedin jälkeen tapa yleistyi lauantain kello kuuden animaatioiden kohdalla. Siihen asti ohjelmalokero 17.00–18.00 oli ollut varattu itse tuotetuille, block net - tai crossnet-aikakauden jäänteenä Fuji tv:n ohjelmille. TYS, joka ei tämän vuoksi ollut näyttänyt juuri lainkaan verkostoituja ohjelmia tuohon aikaan (pois lukien kolme Heisei-kauden Ultraman-sarjaa, jotka näytettiin koulujen loma-aikoina), siirtyi kesken aiemman Ultraman Cosmos -sarjan TBS:n kanssa samanaikaisesti lähettäväksi asemaksi ja näytti Gundam Seedin kokonaisuudessaan. Tietyillä alueilla (mm. MBS, BSS) Gundam Seed oli ensimmäinen pääkanavan kanssa samaan aikaan näytetty Gundam-sarja.

Elokuva

Liitännäistuotteet

DVD:t
Sarjan DVD:t julkaistiin 28.3.2003–26.3.2004. DVD:itä julkaistiin yhteensä 13, ja niitä myytiin yhteen laskettuna yli 1,4 miljoonaa kappaletta.

23. helmikuuta 2010 julkaistiin myös DVD-boksi.

Pelit
Wonderswan Color
Kidō senshi Gundam Seed

PlayStation 2
Kidō senshi Gundam Seed
Kidō senshi Gundam Seed: Owaranai ashita e
Kidō senshi Gundam Seed: Rengō vs. Z.A.F.T.
Kidō senshi Gundam Seed: Rengō vs. Z.A.F.T. Portable
Dai 3-ji Super robot taisen α – shūen no Ginga e
Another Century's Episode 3 – The Final
Sunrise World War from Sunrise eiyūtan

Game Boy Advance
Kidō senshi Gundam Seed: Tomo to kimi to senjō de.
SD Gundam: Ggeneration Advance
Gundam The Battlemaster
Super robot taisen J

Nintendo DS
Super robot taisen W
Super robot taisen K
Super robot taisen L

Musiikki
Karaoke
 1. lokakuuta 2010 suuri karaoke-yhtiö Dai-ichi kōshō aloitti DAM Station -karaokekoneissaan ”Kashō senshi Gundam Seed Score” -palvelun, jossa Gundam Seedin ja Seed Destinyn hahmot pisteyttivät laulajien laulut. Tämä huomioitiin aikanaan, sillä oli poikkeuksellista, että Bandain konserniin kuulumaton yhtiö julkaisee uutta Gundam-oheismateriaalia.

Laulukokoelma
Kidō senshi Gundam Seed Complete Best

Sarjakuvat
Sarjakuvaversio (tekijä Masatsugu Iwase): julkaistiin Gekkan Magazine Z -lehdessä
Seed Club 4-koma (tekijä As’Maria): julkaistiin Gekkan Newtype -lehdessä
Kidō senshi Gundam Seed Astray: kts. Kidō senshi Gundam Seed Astray

Lähteet

Aiheesta muualla
Virallinen kotisivu 
Xplosion Gundam Seed 
Tokyo MX:n Gundam Seed -sivu  
Virallinen kotisivu 

Gundam